Mooimaaksessie - Heike le Cordeur (28): "Dit is die beste me-time" | SARIE
Heike le Cordeur (FOTO: Veronique Mills)	2 Oktober 2013
Mooimaaksessie – Heike le Cordeur (28): “Dit is die beste me-time”	deur Glamour Makeover-mooimaakspan
Heike het die mooiste lang donkerbruin hare wat ek in ‘n lang tyd gesien het. Sy het sulke mooi donker oë wat ek net moes beklemtoon. Heike is so natuurlik, maar tog ongelooflik sjiek.
Dit was ‘n plesier om haar uitrustings te kies. Sy het baie sterk kenmerke, soos haar skouers, en die klere het dit beklemtoon.
Sy is passievol oor die lewe en haar werk, en sy het soos ‘n model voor die kamera gewerk!
My klerestyl is los en ontspanne. Ek hou van sagte sy-teksture en lap wat net liggies aan my vel raak. Ek trek veel eerder jeans met hakskoene en ‘n mooi sybloes aan as ‘n aandrok. Ek hou ook baie van sagte truie en enigiets in neutrale kleure met helder aksente. My styl is definitief ‘n mengsel tussen relaxed country en city slick. En ek hou veral van ‘n stukkie goud!
Maak nie saak hoe moeg of rof ek lyk nie, ek dink altyd ek lyk pragtig. Ek het gedink ek weet hoe die resultaat gaan lyk – net ietsie mooiers as hoe ek gewoonlik vir myself lyk.
Die lekkerste was om my kreatiwiteit saam met die mooimaakspan uit te leef. Saam het ons besluit watter uitrustings pas by watter blom-bykomstighede wat ek gemaak het – dit het my baie selfvertroue gegee. Dit was so lekker om myself te kon uitleef deur nie net my handewerk nie, maar ook oom voor die kamera te wees. Om ‘n bietjie dramaties te kon wees, ‘n bietjie te lag, en so ‘n bietjie model-model te speel was fantasties!
Vir seker! Dit is tonne pret en wakker sommer die gevoel van vrouwees weer by ‘n mens aan. Met stunning mense wat jou help mooi lyk, en lekker drankies en eetgoed is dit ‘n fantastiese manier om ‘n bietjie me-time te hê.
Hoewel ek nie ‘n probleem met selfvertroue het nie, is daar wel sekere dele van my lyf wat ek goed versteek. Die mooimaakspan het juis van dié dele, soos my bene, duidelik laat wys, en ek kon ná die tyd op die foto’s sien dat dit glad nie so sleg is nie. Ek voel net nog mooier en meer vol selfvertroue as dit kom by hoe die Here my gemaak het.
Heike le Cordeur (FOTO: Veronique Mills)
‘n = verkeerd
’n = reg
Ek kan nie ophou kyk na jul wonderlike werk nie…